DTAC ร่นเวลาแต่งตั้ง “อเล็กซานดรา ไรช์” นั่งเก้าอี้ CEO เร็วขึ้น มีผล 20 ส.ค.นี้
DTAC ร่นเวลาแต่งตั้ง "อเล็กซานดรา ไรช์” นั่งเก้าอี้ CEO เร็วขึ้น มีผล 20 ส.ค. จากเดิม 1 ก.ย.61
3 ส.ค. 2561

บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC เปิดเผว่า ตามที่ที่ประชุมคณะกรรมการบริษัท ครั้งที่ 5/2561 ได้มีมติแต่งตั้ง นางอเล็กซานดรา ไรช์ เป็นประธานเจ้าหน้าที่บริหารของบริษัท แทนนายลาร์ส โอเคะ วัลเดอมาร์ นอร์ลิ่ง โดยมีผลตั้งแต่วันที่ 1 กันยายน 2561 เป็นต้นไปนั้น
ล่าสุดวานนี้ (2 ส.ค.) ที่ประชุมคณะกรรมการบริษัท ครั้งที่ 7/2561 ได้มีมติอนุมัติวันที่มีผลแต่งตั้งนางอเล็กซานดรา ไรช์ เป็นประธานเจ้าหน้าที่บริหารของบริษัท โดยมีผลตั้งแต่วันที่ 20 สิงหาคม 2561 ทั้งนี้ นายลาร์ส โอเคะ วัลเดอมาร์ นอร์ลิ่ง จะดำรงตำแหน่งประธานเจ้าหน้าที่บริหารถึงวันที่ 19 สิงหาคม 2561